དེང་སང་མཁས་པར་གྲགས་པ་འགས་དུས་རབས་བཅུ་བདུན་པ་ཡན་ཆོད་ལ་གཡུ་ཐོག་རྙིང་མ་ཡོན་ཏན་མགོན་པོའི་མཚན་ཙམ་ཡང་མི་གསལ་བས།བོད་ཀྱི་གསོ་བ་རིག་པ་དང་གཡུ་ཐོག་རྙིང་མའི་བར་འབྲེལ་བ་མེད་པར་བཤད་ཀྱི་ཡོད་མོད།འདི་དག་ཞིབ་ཏུ་མ་དཔྱད་པའི་གཏམ་སྟེ།བོད་ཀྱི་རབ་བྱུང་བདུན་པའི་ཤིང་སྟག་ཕྱི་ལོ༡༤༣༤ལ་སྟག་ཚང་དཔལ་འབྱོར་བཟང་པོས་བརྩམས་པའི་རྒྱ་བོད་ཡིག་ཚང་མཁས་པ་དགའ་སྐྱེད་ལས།བོད་ཀྱི་གསོ་བ་རིག་པའི་ལོ་རྒྱུས་བཤད་སྐབས།ཆོས་རྒྱལ་ཁྲི་སྲོང་ལྡེའུ་བཙན་སྐབས་རྒྱ་དཀར་ནག།བལ་བོ།གྲུ་གུཁྲོམ་བཅས་ནས་གསོ་རིག་གི་རྒྱུད་མང་པོ་བསྒྱུར་བ་དང་།